Fokus op: Lang ure, min slaap
As iemand besluit om 'n dokter te word in Suid-Afrika stem hulle in tot ses jaar van studies, twee jare van internskap én 'n gemeenskapsjaar daarna. Laasgenoemde is ook bekend as 'n Zuma-jaar. Suid-Afrika is die enigste land in die wêreld waarin mediese dokters 'n addisionele jaar in die staatsdiens werk na hulle twee jare van internskap.
Praktiese ervaring onder toesig
Tydens hulle jare van internskap praktiseer die dokters as junior dokters in staatshospitale onder senior dokters wat klaar hulle internskap voltooi het. Die doel met die internskap is praktiese ervaring onder die toesig van meer ervare dokters. Die gemeenskapsjaar se fokus is verdere ervaring, maar meer in die sin van bestuur en opleiding. In hulle gemeenskapsjaar verwerf die dokters senior status waarin hulle weer internskap dokters mentor. Hierdie proses behels baie, baie ure van werk en baie min slaap!
Die realiteit is baie van die dokters ervaar die gemeenskapsjaar as uitdagend. Sommige kenners skryf die lof wat Suid-Afrikaanse dokters ontvang toe aan dié gemeenskapsjaar, maar ander bevraagteken die sin en regverdigheid daaragter. Daar is onlangs 'n dokumentêr juis hieroor gemaak.
Kimberley is gesog
Kimberley se staatshospitaal is tradisioneel gesog onder dokters vir hulle internskap en gemeenskapsjare omdat die kwaliteit van die opleiding en hoeveelheid blootstelling wat dit bied, groot is. Daarom is daar 'n hele paar Kimberliete wat aandoen in die dorp vir een tot twee jaar van hulle mediese opleiding. Glitter het bietjie navorsing by ons eie dokters gaan doen.